Nord-Mesna

Nord-Mesna er en innsjø som ligger i Ringsaker og Lillehammer kommuner i Innlandet. Den er 5,6 kilometer lang og 1,4 kilometer bred og har på sydsiden steile bredder; på nordsiden er det flere gårder. I sjøen finnes gjedde og abbor.

Sjøen er regulert som magasin for Mesna kraftverk, med reguleringshøyde 8,3 meter.

I sørenden mottar Nord-Mesna Sør-Mesnas vann gjennom Bustokkelva. Sjøens utløp ligger i nordenden av sjøen; herfra renner vannet gjennom elven Mesna ned til Kroken, hvor det meste av vannet ledes i tunnel ned til kraftverket ved Lillehammer sentrum, og derfra ut i elva igjen og ned i Mjøsa.

Referanser

Eksterne lenker 
 

Innsjøer i Ringsaker
Innsjøer i Lillehammer
Reservoarer i Innlandet
Vorma-Lågenvassdraget